Die jaar 1918 was 'n gewone jaar wat volgens die Gregoriaanse kalender op 'n Dinsdag begin het. Dit was die 18de jaar van die 20ste eeu n.C. Soos ander gewone jare het die jaar 12 maande, 52 weke en 365 dae gehad. 8 Januarie – Ko-operatiewe Wijnbouwers Vereniging van Zuid-Afrika (KWV) word gevorm. 22 Januarie – Oekraïne verklaar sy eerste onafhanklikheid van Rusland. 16 Februarie – Litaue verklaar sy eerste onafhanklikheid van Rusland. 24 Februarie – Estland verklaar sy eerste onafhanklikheid van Rusland. 12 Maart – Na meer as tweehonderd jaar word Moskou weer tot hoofstad van Rusland verklaar. 21 Maart – Duitsland loods ’n groot offensief in die Somme-gebied tydens die Eerste Wêreldoorlog. 24 April – Die Nederlandse Staatkundig Gereformeerde Party (SGP) word gestig. 26 Mei – Georgië verklaar sy eerste onafhanklikheid van Rusland. 28 Mei – Azerbeidjan verklaar sy eerste onafhanklikheid van Rusland. 16-17 Julie – Die moord op die Romanofs vind plaas. 28 Oktober – Tsjeggo-Slowakye verkry onafhanklikheid van Oostenryk-Hongarye. 30 Oktober – Kapitulasie van die Ottomaanse Ryk. 31 Oktober – Hongarye verlaat die statebond met Oostenryk.